Obecné zastupiteľstvo obce Radvanovce na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**v y d á v a** pre územie obce Radvanovce toto.

**VŠEOBECNE ZÁVÄZNÉ NARIADENIE**

**č. 5 /2023**

**o miestnom poplatku za komunálne odpady a drobné stavebné odpady na území obce Radvanovce**

***Návrh***

*Návrh VZN vyvesený na úradnej tabuli v obci Radvanovce dňa:28.11.2023*

*Návrh VZN zvesený dňa:*

*VZN schválené dňa:*

*Schválené VZN vyvesené dňa:*

*Schválené VZN zvesené dňa:*

*VZN nadobúda účinnosť: 01.01.2024*

**ÚVODNÉ USTANOVENIA**

**§1**

1. Správne nakladanie s odpadmi je v záujme zaistenia ochrany životného prostredia, ochrany verejného poriadku, bezpečnosti a zdravia občanov.

2. Vymedzenie pojmov:

a) Komunálny odpad/ďalej len **KO**/ je zmesový odpad a oddelene vyzbieraný odpad z domácností vrátane papiera a lepenky, skla, kovov, plastov, biologického odpadu, dreva, textílií, obalov, odpadu z elektrických zariadení a elektronických zariadení, použitých batérií a akumulátorov a objemného odpadu vrátane matracov a nábytku, zmesový odpad a oddelene vyzbieraný odpad z iných zdrojov, ak je tento odpad svojím charakterom a zložením podobný odpadu z domácností.

b) za biologicky rozložiteľný odpad – je odpad zo záhrad, parkov, vrátane cintorína a zelene z pozemkov na území obce Radvanovce.

c) Drobný stavebnýodpad / ďalej len **DSO**/ je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.

d) Pôvodca odpadu je každý, koho činnosťou vzniká odpad, alebo ten, ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov, a každý prenajímateľ objektu, správca administratívneho alebo obchodného centra, ktorý plní prenesenú poplatkovú povinnosť za poplatníka a zároveň zabezpečuje zhromažďovanie vytriedených zložiek komunálnych odpadov z iných zdrojov svojich nájomcov na základe zmluvy.

e) Držiteľom odpadu je pôvodca odpadu, FO, alebo PO u ktorej sa odpad nachádza.

f) Nakladanie s odpadmi je zber, preprava, zhodnocovanie odpadov a zneškodňovanie odpadov.

g) Triedenie odpadov je delenie odpadov podľa druhov, alebo oddeľovania zložiek odpadov, ktoré možno po oddelení zaradiť ako samostatné druhy odpadov.

3. Obec Radvanovce zabezpečuje zber separovaného zberu a to :

- papier a lepenka

- sklo

- plasty

- kovy

- elektroodpad

- nebezpečný odpad

4. Obec Radvanovce týmto VZN ukladá **s účinnosťou od 01. 01. 2024** miestny poplatok za komunálne odpady a drobné stavebné odpady.

5. Predmetom tohto všeobecne záväzného nariadenia je určenie náležitostí miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.

6. Toto všeobecne záväzné nariadenie upravuje:

a) stanovenie sadzieb poplatku v nadväznosti na zavedený zber odpadu,

b) určenie spôsobu vyrubenia a platenia poplatku,

c) stanovenie podmienok pre vrátenie, zníženie a odpustenie poplatku.

7. Pre účely tohto VZN sa zdaňovacím obdobím poplatku rozumie kalendárny rok.

**PREDMET A SADZBY POPLATKU**

**§ 2**

1. Každý pôvodca KO a DSO je povinný používať zberné nádoby.

2. Každý pôvodca odpadu je povinný dodržiavať schválený program odpadového hospodárstva a vývozné termíny odpadu. Miestny poplatok za komunálne odpady a drobné stavebné odpady (ďalej len poplatok) sa platí za komunálne odpady a drobné stavebné odpady, okrem elektroodpadov, ktoré vznikajú na území obce.

3. Poplatok platí poplatník, ktorým je:

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

4. Ak má osoba podľa odseku 3 písm. a) v obci súčasne trvalý pobyt a prechodný pobyt, poplatníkom je len raz a poplatok platí iba z dôvodu trvalého pobytu. Ak má osoba podľa odseku 3 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatníkom je len raz a poplatok platí iba z dôvodu trvalého pobytu alebo prechodného pobytu. Ak má osoba podľa odseku 3 písm. a) v obci trvalý pobyt alebo prechodný pobyt a súčasne je podľa odseku 3 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatníkom je len raz a poplatok platí iba raz z dôvodu trvalého pobytu alebo prechodného pobytu. Ak poplatník nemá v obci trvalý pobyt ani prechodný pobyt a je oprávnený na území obce užívať alebo užíva viac nehnuteľností, poplatok platí a poplatníkom je len raz. To neplatí, ak sa na poplatníka vzťahuje množstvový zber v príslušnej časti obce.

5. Na základe VZN poplatok od poplatníka v ustanovenej výške pre obec vyberá a za poplatok ručí :

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,

b) správca, ak je vlastníkom nehnuteľností štát, vyšší územný celok, alebo obec (ďalej platiteľ).

Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

6. V obci je zavedený intervalový zber KO.

7. Poplatok na zdaňovacie obdobie sa určí, ako:

a) súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa ods. 3 písm. a) v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať; ak obec určila paušálnu sadzbu poplatku v sume za kalendárny rok, vo výpočte sa použije jej pomerná časť podľa počtu kalendárnych dní poplatkovej povinnosti v zdaňovacom období,

b) súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov, ak ide o poplatníka podľa [ods. 3 písm. b)](https://www.slov-lex.sk/pravne-predpisy/SK/ZZ/2004/582/20221101#paragraf-77.odsek-2.pismeno-b) alebo [písm. c)](https://www.slov-lex.sk/pravne-predpisy/SK/ZZ/2004/582/20221101#paragraf-77.odsek-2.pismeno-c); ak obec určila paušálnu sadzbu poplatku v sume za kalendárny rok, vo výpočte sa použije jej pomerná časť podľa počtu kalendárnych dní poplatkovej povinnosti v zdaňovacom období.

8. Ukazovateľ produkcie komunálnych odpadov v zdaňovacom období pre účely určenia poplatku podľa ods. 7 je súčet:

**a)** priemerného počtu osôb pripadajúci na zdaňovacie obdobie, ktoré sú v rozhodujúcom období s poplatníkom podľa § 2 ods. 3 písm. b) alebo písm. c) v pracovnoprávnom vzťahu, inom obdobnom vzťahu alebo ktoré sú u poplatníka v štátnozamestnaneckom pomere, alebo ktoré tvoria jeho štatutárny orgán, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať, nachádzajúcej sa v obci; ak je poplatníkom fyzická osoba, ktorá je podnikateľom, do počtu osôb sa započítava aj táto osoba; do počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt (ďalej len „priemerný počet zamestnancov“), a

**b)** priemerného počtu:

**1.** hospitalizovaných alebo ubytovaných osôb pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje zdravotné služby alebo ubytovacie služby; do tohto počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt a

**2.** miest určených na poskytovanie služby pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinské služby,

9. Ak sa ukazovateľ produkcie komunálnych odpadov v zdaňovacom období nevypočíta podľa odseku 8, ukazovateľom produkcie komunálnych odpadov v zdaňovacom období je súčet

**a)** priemerného počtu zamestnancov pripadajúcich na zdaňovacie obdobie neznížený o počet osôb, ktoré majú v obci aj trvalý pobyt alebo prechodný pobyt, vynásobený koeficientom ustanoveným obcou, pričom koeficient nesmie mať vyššiu hodnotu ako 1, a

**b)** priemerného počtu osôb alebo miest podľa odseku 8 písm. b).

10. Rozhodujúcim obdobím podľa odseku 8 je:

**a)** predchádzajúci kalendárny rok, v ktorom bol poplatník oprávnený vykonávať v nehnuteľnosti, ktorú užíva alebo je oprávnený ju užívať, svoju činnosť, alebo

**b)** ak nie je možné postupovať podľa písmena a)

**1.** počet kalendárnych dní v období trvajúcom odo dňa vzniku povinnosti platiť poplatok do konca týždňa, ktorý predchádza týždňu, v ktorom poplatník splní ohlasovaciu povinnosť podľa § 80 zákona č. 582/2004 Z. z. o skutočnosti, ktorá má za následok zánik poplatkovej povinnosti, alebo

**2.** počet kalendárnych dní v období trvajúcom odo dňa vzniku povinnosti platiť poplatok do konca zdaňovacieho obdobia.

**SADZBY POPLATKOV**

**§3**

1.Sadzba poplatku za zmesový komunálny odpad je **0,041095**,- **EUR** za osobu a kalendárny deň.

t. j**. 15€** ,- na osobu /kalendárny rok.

2. Sadzba poplatku za drobný stavebný odpad:

a) za 1 kg drobného stavebného odpadu bola schválená OZ sadzba poplatku, a to v sume 0,02EUR za 1 kg drobných stavebných odpadov bez obsahu škodlivín.

3. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa [§ 77 ods. 7](https://www.slov-lex.sk/pravne-predpisy/SK/ZZ/2004/582/20221101#paragraf-77.odsek-7) zákona č. 582/2004 Z. z. aj identifikačné údaje za ostatných členov domácnosti, a ak je poplatníkom osoba podľa [§ 77 ods. 2 písm. b) alebo písm. c)](https://www.slov-lex.sk/pravne-predpisy/SK/ZZ/2004/582/20221101#paragraf-77.odsek-2.pismeno-b) zákona č. 582/2004 Z. z., názov alebo obchodné meno alebo dodatok obchodného mena, sídlo alebo miesto podnikania a identifikačné číslo,   
uviesť údaje rozhodujúce na určenie poplatku, ak požaduje zníženie alebo odpustenie poplatku podľa [§ 82](https://www.slov-lex.sk/pravne-predpisy/SK/ZZ/2004/582/20221101#paragraf-82) zákona č. 582/2004 Z. z., predložiť aj doklady, ktoré odôvodňujú zníženie alebo odpustenie poplatku. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali. Za zmenu skutočností rozhodujúcich na vyrubenie poplatku sa nepovažuje uplatnenie nároku na zníženie a odpustenie poplatku.

4. Poplatník je oprávnený podať ohlásenie aj v prípade, ak zistí že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

5. Ak poplatník požiada a preukáže príslušnými dokladmi, obec zníži poplatok za komunálne odpady a drobné stavebné odpady o 50%, v prípade že ide:

a) o študenta na strednej a vysokej škole (potvrdenie o návšteve školy),

b) že neužíva nehnuteľnosť, ktorú je oprávnený užívať, viac ako 90 po sebe nasledujúcich dní. (doklad o prechodnom pobyte, doklad o zaplatení poplatku v mieste prechodného pobytu),

c) o občana zamestnaného v inom meste (pracujúci na týždňovkách alebo dlhšie obdobie)

(Pričom pre bod c) platí, že žiadateľ o zníženie poplatkovej povinnosti musí predložiť v stanovenej lehote potvrdenie zamestnávateľa, doklad o prechodnom pobyte a doklad o zaplatení poplatku v mieste prechodného pobytu)

d) o fyzickú osobu nad 62 rokov žijúca sama v rodinnom dome alebo byte,

e) o držiteľa preukazu občana s ťažkým zdravotným postihnutím s potrebou sprievodcu

6. O zníženie poplatku poplatník písomne požiada obec v lehote do 30 dní:

a/ odo dňa vzniku povinnosti platiť poplatok,

b/ odo dňa vzniku prípadu uvedeného v ods. 5 písm. a) a b) a c) tohto §

7. Poplatok vyrubí obec rozhodnutím.

**§ 4**

**SPOLOČNÉ A ZÁVEREČNÉ USTANOVENIA**

1. Pokiaľ v tomto všeobecne záväznom nariadení nie je podrobnejšia úprava, odkazuje sa na zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.

2. Týmto VZN sa zrušuje Všeobecne záväzné nariadenie Obce Radvanovce č.05/2022.

3. Obecné zastupiteľstvo v obci Radvanovce sa uznieslo na vydaní tohto VZN na svojom zasadnutí dňa 24.11.2023, Uznesením č. .23./ 2023

6. Toto nariadenie nadobúda účinnosť: 01. 01. 2024

V Radvanovciach, dňa

Dzugas Peter

......................................................

Starosta obce